
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1755 

26 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατανομή επιχορήγησης στον ΕΟΤ, ΕΛΛΗΝΙΚΟ 
ΦΕΣΤΙΒΑΛ Α.Ε & ΟΡΓΑΝΙΣΜΟ ΤΟΥΡΙΣΤΙΚΗΣ ΕΚ¬ 
ΠΑΙΔΕΥΣΗΣ ΚΑΙ ΚΑΤΑΡΤΙΣΗΣ. 1 

Τροποποίηση της 7724/27-11-2001 απόφασης (ΦΕΚ 

1583Β/01). 2 

Έγκριση κανονισμού λειτουργίας υπηρεσιών και προ¬ 
σωπικού του Φορέα Διαχείρισης του Εθνικού Πάρ¬ 
κου Σχινιά - Μαραθώνα Αττικής". 3 

Έγκριση κανονισμού για την εκτέλεση έργων και την 
ανάθεση και σύναψη συμβάσεων προμηθειών, με¬ 
λετών και υπηρεσιών του Φορέα Διαχείρισης του 

Εθνικού Πάρκου Σχινιά - Μαραθώνα Αττικής". 4 

Έγκριση κανονισμού λειτουργίας του Διοικητικού 
Συμβουλίου του Φορέα Διαχείρισης του Εθνικού 

Πάρκου Σχινιά - Μαραθώνα Αττικής". 5 

Χρηματοδότηση Οργανισμών Εγγείων Βελτιώσεων 

(ΟΈ.Β.). 6 

Έγκριση οδηγών εφαρμογής και φακέλων υποψηφιό¬ 
τητας των μέτρων του Άξονα 7 που αφορούν σε 
καθεστώτα ενίσχυσης". 7 


ΑΠΟΦΑΣΕΙ Σ 

Αριθ. Τ/14463 (1) 

Κατανομή επιχορήγησης στον ΕΟΤ, ΕΛΛΗΝΙΚΟ ΦΕΣΤΙ¬ 
ΒΑΛ Α.Ε & ΟΡΓΑΝΙΣΜΟ ΤΟΥΡΙΣΤΙΚΗΣ ΕΚΠΑΙΔΕΥΣΗΣ 
ΚΑΙ ΚΑΤΑΡΤΙΣΗΣ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψιν: 

1. Το Π.Δ. 27/96 (ΦΕΚ 19/Α/96) "Συγχώνευση των Υπουρ¬ 
γείων Τουρισμού , Βιομηχανίας, Ενέργειας και Τεχνολο¬ 
γίας και Εμπορίου στο Υπουργείο Ανάπτυξης" σε συνδυα¬ 
σμό με το Π.Δ. 142/2001 (ΦΕΚ 123/Α/2001) "Σύσταση Γενι¬ 
κής Γραμματείας Τουρισμού στο Υπουργείο Ανάπτυξης". 

2. Το Π.Δ. 388/2001 (ΦΕΚ 254/Α/2001) "Διορισμός 
Υπουργών, Αναπληρωτή Υπουργού και Υφυπουργού". 

3. Την 485/31.10.01 Κοινή Απόφαση του Πρωθυπουρ¬ 


γού και του Υπουργού Ανάπτυξης "Μεταβίβαση αρμοδιο¬ 
τήτων στους Υφυπουργούς Ανάπτυξης Αλέξανδρο Καλα¬ 
φάτη, Χρήστο Θεοδώρου καιΔημήτριο Γεωργακόπουλο" 
(ΦΕΚ 1484/Β/01). 

4. Τις διατάξεις της παρ. 3 του άρθρου 18 του Ν. 2636 
"Σύσταση εταιριών για την Οργάνωση καλλιτεχνικών εκ¬ 
δηλώσεων και για την διαχείριση της περιουσίας του 
ΕΟΤ, σύσταση Εθνικού Συμβουλίου Τουρισμού και τρο¬ 
ποποιήσεις της νομοθεσίας για τον Τουρισμό" (ΦΕΚ 
198/27.8.98) σε συνδυασμό με τις διατάξεις του άρθρου 
9 του Ν. 2837/3.8.2000 (ΦΕΚ 178/Α/3.8.2000). 

5. Την 1065956/1863/Α0006/15-7-2003 Κοινή Απόφαση 
του Πρωθυπουργού και του Υπουργού Οικονομικών "ανά¬ 
θεσης αρμοδιοτήτων στους Υφυπουργούς Οικονομικών" 
(ΦΕΚ985/Α/2003). 

6. Τις διατάξεις της παρ. 8 του αρθρ. 2 του Ν. 2206/94 
(ΦΕΚ62/Α/94). 

7. Τις διατάξεις της παρ. 13 παρ. 13Β'του αρθρ. 2 του 
Ν. 2206/94, που προστέθηκε με την παρ. 3 του άρθρ. 24 
του Ν. 2919/2001 (ΦΕΚ. 128/Α/2001). 

8. Τον Ν. 3105/03 (ΦΕΚ 29/10-2-03) "Τουριστική εκπαί¬ 
δευση και κατάρτιση, ρυθμίσεις για τον Τουρισμό και άλ¬ 
λες διατάξεις". 

9. Τον Ν. 3139/03 (ΦΕΚ 100/30-4-03) "Ρυθμίσεις για τα 
Καζίνα Πάρνηθας και Κέρκυρας και άλλες διατάξεις". 

10. Τα έγγραφα της Εταιρείας "Ελληνικό Καζίνο Πάρ¬ 
νηθας Α.Ε." που παρέχει ανάλυση των οριστικών ποσών 
από τη συμμετοχή του Ελληνικού Δημοσίου επί των μι¬ 
κτών κερδών για το Καζίνο Πάρνηθας, περιόδου 1-8-2003 
έως 30-9-2003. 

11. Την ανάγκη καθορισμού του ποσού που θα διατεθεί 
ως επιχορήγηση του τακτικού προϋπολογισμού του ΕΟΤ, 
του ΕΛΛΗΝΙΚΟΥ ΦΕΣΤΙΒΑΛ και του ΟΡΓΑΝΙΣΜΟΥ ΤΟΥ¬ 
ΡΙΣΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ, αποφασίζου¬ 
με: 

Διαθέτουμε το ποσό των 4.185.816,98 ευρώ που αποτε¬ 
λεί την συμμετοχή 30% του Ελληνικού Δημοσίου επί των 
μικτών κερδών του Καζίνο Πάρνηθας για την περίοδο 
1/8/2003 - 30/9/2003, ως εξής: 

α. σε ποσοστό 70% στον ΕΟΤ, ήτοι ποσό 2.930.071,88 
ευρώ, αποκλειστικά για διαφήμιση και προβολή του Ελ¬ 
ληνικού Τουρισμού και 

β. σε ποσοστό 30%, ήτοι 1.255.745,10 ευρώ ως επιχο¬ 
ρήγηση του τακτικού προϋπολογισμού του ΕΟΤ, του Ελ- 

































24036 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ληνικού Φεστιβάλ και του Οργανισμού Τουριστικής Εκ¬ 
παίδευσης και Κατάρτισης, που κατανέμεται ως ακολού¬ 
θως: 


ΕΠΙΧΟΡΗΓΟΥΜΕΝΟΙ 

ΠΟΣΟΣΤΟ 

ΠΟΣΟ 

ΦΟΡΕΙΣ 



Ε.Ο.Τ. 

31% 

389.280,98 

ΕΛΛΗΝΙΚΟ ΦΕΣΤΙΒΑΛ Α.Ε 

44% 

552.527,84 

ΟΡΓΑΝΙΣΜΟΣ 

25 

313.936,28 


ΤΟΥΡΙΣΤΙΚΗΣ 

ΕΚΠΑΙΔΕΥΣΗΣ ΚΑΙ 

ΚΑΤΑΡΤΙΣΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚΟΣ ΦΑΡΜΑΚΗΣ ΔΗΜ. ΓΕΩΡΓΑΚΟΠΟΥΛΟΣ 

-♦- 

Αριθ. 47117 (2) 

Τροποποίηση της 7724/27-11-2001 απόφασης (ΦΕΚ 
1583Β/01). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Εχοντας υπ’ όψη: 

1. Τις διατάξεις του άρθρου 29 του Ν. 1558/1985 (ΦΕΚ 
137Α785) "Κυβέρνηση και κυβερνητικά όργανα". 

2. Τις διατάξεις του Ν. 1892/1990 (ΦΕΚ 101Α) "Εκσυγ¬ 
χρονισμός και ανάπτυξη και άλλες διατάξεις", όπως τρο¬ 
ποποιήθηκε με την παρ. 8 του άρθρου 7 του Ν. 1943/91 
(ΦΕΚ50Α791). 

3. Το Π.Δ. 51/1988 (ΦΕΚ 19Α788)"Οργανισμός Υπουρ¬ 
γείου Περιβάλλοντος, Χωροταξίας και Δημοσίων Εργων". 

4. Τις διατάξεις του Π.Δ. 28/1993 (ΦΕΚ 9Α793) "Καθορι¬ 
σμός αρμοδιοτήτων που διατηρούνται από τον υπουργό 
και τις υπηρεσίες διανομαρχιακού επιπέδου". 

5. Τις διατάξεις του Ν. 2190/1994 (ΦΕΚ28Α794) "Σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης" 

6. Την υπ.αρ.82979/2446/1990 Κ.Υ.Α. (ΦΕΚ 745Β790) 
"Διοικητικές πράξεις και έγγραφα του Υπουργείου 
ΠΕ.ΧΩ.Δ.Ε. που θα φέρουν περισσότερες των τριών υπο¬ 
γραφών", όπως τροποποιήθηκε με την οικ. 75357/ 
1522/31.08.1994 Κ.Υ.Α. (ΦΕΚ682 Β794) "Τροποποίηση και 
συμπλήρωση κλπ." 

7. Την 391/1994 (ΦΕΚ540Β794) του πρωθυπουργού με 
την οποία συστήθηκε μια ακόμη θέση Υφυπουργού στο 
Υπουργείο Περιβάλλοντος, Χωροταξίας και Δημοσίων 
Εργων". 

8. Το Π.Δ. 388/2001 (ΦΕΚ254Α701) "Διορισμός υπουρ¬ 
γών, αναπληρωτή υπουργού και υφυπουργών". 

9. Την υπ’αρ. Υ6/31.10.2001 (ΦΕΚ1484Β701) κοινή από¬ 
φαση του πρωθυπουργού και της υπουργού ΠΕ.ΧΩ.Δ.Ε. 
"Ανάθεση αρμοδιοτήτων στην υφυπουργό Περιβάλλο¬ 
ντος Χωροταξίας και Δημοσίων Εργων, Ροδούλα Ζήση". 

10. Την απόφασή μαςμεαρ. οικ. 7724/27.11.2001 (ΦΕΚ 
1583Β/01) "Μεταβίβαση αρμοδιοτήτων της υπουργού και 
της υφυπουργού ΠΕ.ΧΩ.Δ.Ε. κλπ.". 

11. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από τις διατάξεις της πα¬ 
ρούσας απόφασης, αποφασίζουμε: 


Τροποποιούμε την άνω σχετική υπ’ αριθμ. 7724 
/27.11.2001 απόφασή μας. 

Αντικαθίσταται η παρ. 9 του άρθρου 1 με την παρακάτω 
ως εξής: "9.Διάθεση πιστώσεων από το εγκεκριμένο Πρό¬ 
γραμμα Δημοσίων Επενδύσεων και τον προϋπολογισμό 
του Ε.Τ.Ε.Ρ.Π.Σ μέχριτου ποσού των 220.000 Ευρώ." 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2003 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 46783 (3) 

Έγκριση κανονισμού λειτουργίας υπηρεσιών και προσω¬ 
πικού του Φορέα Διαχείρισης του Εθνικού Πάρκου Σχι- 
νιά - Μαραθώνα Αττικής". 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

Ι.Τις διατάξεις της παρ. 5 του άρθρου 18τουΝ. 1650/ 
1986 "Για την προστασία του περιβάλλοντος" (Α' 160), 
όπως τροποποιήθηκε με την παρ. 1 του άρθρου 16τουΝ. 
2742/1999 (Α'207). 

2. Τις διατάξεις του άρθρου 15 του Ν. 2742/1999 "Χω¬ 
ροταξικός Σχεδιασμός και αειφόρος ανάπτυξη και άλλες 
διατάξεις" (Α'207). 

3. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α' 137) που προστέ¬ 
θηκε με το άρθρο 27του Ν. 2081/1992 (Α' 154) και τροπο¬ 
ποιήθηκε μετηνπαραγρ. 2α του άρθρου 1 του Ν. 2469/ 
1997 (Α' 38). 

4. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων "Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων" (Β' 1484). 

5. Τις διατάξεις του από 4.9.2002 Π.Δ/τος "Ίδρυση Φο¬ 
ρέα Διαχείρισης του Εθνικού Πάρκου Σχινιά - Μαραθώνα 
Αττικής" (Δ' 793). 

6. Την 4/συν. 1/5.3.2003 απόφαση του διοικητικού συμ¬ 
βουλίου του Φορέα Διαχείρισης Εθνικού Πάρκου Σχινιά - 
Μαραθώνα. 

7. Το 107/2003 υπηρεσιακό σημείωμα της Διεύθυνσης 
Περιβαλλοντικού Σχεδιασμού. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

I. Εγκρίνεται ο κανονισμός λειτουργίας των υπηρεσιών 
και του προσωπικού του "Φορέα Διαχείρισης του Εθνικού 
Πάρκου Σχινιά - Μαραθώνα", ως ακολούθως : 

Άρθρο 1 

Αντικείμενο του Κανονισμού 

Ο παρών Κανονισμός αναφέρεται στην οργανωτική 
διάρθρωση του Φορέα, τις αρμοδιότητες των Τμημάτων 
και του Διευθυντή του, το προσωπικό και τις διαδικασίες 
πρόσληψής του. 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24037 


Άρθρο 2 

Οργανωτική διάρθρωση 

Οι υπηρεσίες του Φορέα αποτελούνται από τρία Τμή¬ 
ματα : 

Α) Το Τμήμα Διαχείρισης και Διατήρησης Φυσικού Περι¬ 
βάλλοντος. 

Β) Το Τμήμα Συντήρησης και Λειτουργίας Έργων και 

Γ) Το Τμήμα Διοίκησης. 

Η διεύθυνση των Τμημάτων του Φορέα ασκείται από το 
Διευθυντή του Φορέα, σύμφωνα με το άρθρο 4 του από 
4.9.2002 Π.Δ/τος(Δ'793). 

Άρθρο 3 

Αρμοδιότητες Τμημάτων 

Α. Το Τμήμα Διαχείρισης και Διατήρησης Φυσικού Περι¬ 
βάλλοντος έχει ως αρμοδιότητα την προώθηση και εκτέ¬ 
λεση όλων εκείνων των ενεργειών που είναι αναγκαίες για 
την ολοκληρωμένη και αποτελεσματική προστασία και 
διαχείριση της χερσαίας και θαλάσσιας περιοχής του 
εθνικού πάρκου. Στο πλαίσιο αυτό μεριμνά για τη συμβα¬ 
τή με τις αξίες και την αειφόρο ανάπτυξη της περιοχής 
πραγματοποίηση των δράσεων διαχείρισής της. 

Β. Το Τμήμα Συντήρησης και Λειτουργίας Έργων έχει 
ως αρμοδιότητα την προώθηση, εκτέλεση και συντήρηση 
των έργων υποδομής που είναι αναγκαία για την οικολο¬ 
γική, περιβαλλοντική και αισθητική αναβάθμιση του εθνι¬ 
κού πάρκου καιτωνεπιμέρους ζωνώντου. Στο πλαίσιο αυ¬ 
τό μεριμνά για την άρτια και συμβατή με τις αξίες και τα 
περιβαλλοντικά αγαθά της περιοχής πραγματοποίηση 
των έργων υποδομής. 

Γ. Το Τμήμα Διοίκησης έχει ως αρμοδιότητα την υπο¬ 
στήριξη και κάλυψη των πάσης φύσεως διοικητικών ανα¬ 
γκών του Φορέα. Στο πλαίσιο αυτό ενδεικτικά μεριμνά για 
την διοικητική διεκπεραίωση των αποφάσεων του Φορέα, 
την πραγματοποίηση των αναγκαίων οικονομικών και λο¬ 
γιστικών πράξεων, τη σύναψη των συμβάσεων, τη μισθο¬ 
δοσία του προσωπικού, την εκπλήρωση των οικονομικών 
υποχρεώσεων προς τρίτους κ.λ.π. 

Άρθρο 4 

Αρμοδιότητες Διευθυντή 

1. Ο διευθυντής έχει τη γενική ευθύνη προώθησης και 
εκτέλεσης των αποφάσεωντου Δ.Σ. του Φορέα, όπως αυ¬ 
τές λαμβάνονται στο πλαίσιο της πολιτικής και των σκο¬ 
πών που σύμφωνα με τις ισχύουσες νομοθετικές και κα¬ 
νονιστικές διατάξεις είναι υποχρεωμένος να προωθεί ο 
Φορέας. Στο πλαίσιο αυτό ο διευθυντής ασκεί μεταξύ άλ¬ 
λων τις εξής αρμοδιότητες: 

α) Προΐσταται και συντονίζειτις υπηρεσίες του Φορέα. 

β) Εκτελεί τις αποφάσεις του Δ.Σ. του Φορέα. 

γ) Εποπτεύει και ελέγχει το προσωπικό κατά την άσκη¬ 
ση των καθηκόντων του. 

δ) Εισηγείται την πρόσληψη και απόλυση του προσωπι¬ 
κού. 

ε) Μεριμνά για την αποτελεσματική δράση των υπηρε¬ 
σιών του Φορέα και τη διαρκή προσαρμογή της λειτουρ¬ 
γίας του στις ανάγκες του εθνικού πάρκου. 

στ) Συνεργάζεται με τη Διοίκηση και τρίτους για την 
αποτελεσματική και αποδοτική εφαρμογή της πολιτικής 
και των αποφάσεων του Δ.Σ. του Φορέα. 

2. Ως διευθυντής προσλαμβάνεται επιστήμονας με 
εμπειρία σε θέματα προστασίας και διαχείρισης περιβάλ¬ 
λοντος. Η πρόσληψη του διευθυντή γίνεται με απόφαση 


του Υπουργού ΠΕ.ΧΩ.Δ.Ε., που δημοσιεύεται στην Εφη¬ 
μερίδα της Κυβερνήσεως. Γιατηνπλήρωση της θέσης κα¬ 
τά τα προαναφερόμενα, το Δ.Σ. δημοσιεύει πρόσκληση 
εκδήλωσης ενδιαφέροντος σε δύο εφημερίδες πανελλή¬ 
νιας κυκλοφορίας. Μετά την υποβολή των υποψηφιοτή¬ 
των το Δ.Σ. καταρτίζει τον πίνακα αξιολόγησης των υπο¬ 
ψηφίων και εισηγείται σχετικώς προς τον Υπουργό 
ΠΕ.ΧΩ.Δ.Ε. Η ιδιότητα του διευθυντή είναι ασυμβίβαστη 
με την κατοχή άλλης θέσης στο δημόσιο ή ιδιωτικό τομέα. 

3. Σε περίπτωση απουσίας, ελλείψεως ή κωλύματος του 
Διευθυντή, ο αναπληρωτής του ορίζεται με απόφαση του 
Δ.Σ. από τα μέλη του. 

4. Μέχρι την πρόσληψη διευθυντή, ο Φορέας είναι δυ¬ 
νατό να συμβάλλεται με φυσικό πρόσωπο ανάλογων προ¬ 
σόντων, το οποίο θα συντονίζει τις υπηρεσίες, θα παρα¬ 
κολουθεί και προωθεί τις δραστηριότητες του Φορέα στο 
πλαίσιο των κατευθύνσεων και εντολών του Δ.Σ. 

Άρθρο 5 

Κατηγορίες προσωπικού και προσόντα πρόσληψης 

1. Οι θέσεις του προσωπικού που υπάγεται στις διατά- 
ξειςτου παρόντος, κατατάσσονται στις εξής κατηγορίες: 

Α) Κατηγορία θέσεων πανεπιστημιακής εκπαίδευσης 
(ΠΕ). 

Β) Κατηγορία θέσεων τεχνολογικής εκπαίδευσης (ΤΕ). 

Γ) Κατηγορία θέσεων δευτεροβάθμιας εκπαίδευσης 
(ΔΕ). 

Δ) Κατηγορία θέσεων υποχρεωτικής εκπαίδευσης (ΥΕ). 

2. Θέσεις της κατηγορίας ΠΕ είναι εκείνες για τις οποί¬ 
ες ως τυπικό προσόν διορισμού ορίζεται το πτυχίο ή δί¬ 
πλωμα τμήματος ή σχολής ανώτατου εκπαιδευτικού ιδρύ¬ 
ματος της ημεδαπής ή ισότιμο της αλλοδαπής. 

3. Θέσεις της κατηγορίας ΤΕ είναι εκείνες για τις οποίες 
ως τυπικό προσόν διορισμού ορίζεται το πτυχίο ή δίπλω¬ 
μα σχολής τεχνολογικού εκπαιδευτικού ιδρύματος της 
ημεδαπής ή ισότιμο πτυχίο ή διπλωμάτης ημεδαπής ή αλ¬ 
λοδαπής ή πτυχίο ΚΑΤΕΕ ή ισότιμο πτυχίο ή διπλωμάτης 
ημεδαπής ή αλλοδαπής. 

4. Θέσεις της κατηγορίας ΔΕ είναι εκείνες, για τις οποί¬ 
ες ως τυπικό προσόν διορισμού ορίζεται απολυτήριος τίτ¬ 
λος ή πτυχίο σχολής δευτεροβάθμιας εκπαίδευσης ή άλ¬ 
λου ισότιμου σχολείου. 

5. Κατά την διαδικασία πρόσληψης των υπαλλήλων εί¬ 
ναι δυνατός ο καθορισμός, με απόφαση του Δ.Σ. του Φο¬ 
ρέα, ουσιαστικών προσόντων που θα περιληφθούν στο 
κείμενο της σχετικής προκήρυξης. Για τον προσδιορισμό 
των προσόντων αυτών θα λαμβάνονται υπόψη οι σκοποί 
και η φυσιογνωμία του Φορέα καθώς και οι απαιτήσεις 
των προκηρυσσόμενων θέσεων. 

6. Το προσλαμβανόμενο προσωπικό διακρίνεται, ανά¬ 
λογα με την ασκούμενη από αυτό εργασία, σε επιστημο¬ 
νικό, διοικητικό, τεχνικό και βοηθητικό. Επίσης, ανάλογα 
με το χρόνο διάρκειας των συμβάσεων εργασίας, οι συμ¬ 
βάσεις διακρίνονται σε ορισμένου ή αορίστου χρόνου. 

Άρθρο 6 

Διαδικασίες προσλήψεων 

1. Το προσωπικό προσλαμβάνεται με απόφαση του Δ.Σ. 
του Φορέα. Ειδικότερα: 

Α. Η πρόσληψη του επιστημονικού προσωπικού πραγ¬ 
ματοποιείται σύμφωνα με το άρθρο 1 παρ. 3 του Ν. 2527/ 
1997. 

Β. Η πρόσληψη του διοικητικού προσωπικού πραγμα- 

τοποιείται σύμφωνα με το άρθρο 1 παρ. 3 του Ν. 2527/ 
1997 σε συνδυασμό με τις διατάξεις των άρθρων 15 και 18 
του Ν. 2190/1994. 

Γ. Η πρόσληψη του προσωρινού προσωπικού για την 
αντιμετώπιση εποχικών ή άλλων πρόσκαιρων αναγκών 
πραγματοποιείται σύμφωνα με το άρθρο 21 του 
Ν.2190/1994. 

Δ. Η πρόσληψη του προσωπικού για την αντιμετώπιση 
κατεπειγουσών αναγκών πραγματοποιείται σύμφωνα με 
το άρθρο 14 παρ. 2περ. κ'του Ν. 2190/1994. 

2. Ως υπάλληλοιτου Φορέα διορίζονται Έλληνες και Ελ- 
ληνίδες πολίτες καθώς και πολίτες των κρατών - μελών 
της Ευρωπαϊκής Ένωσης. Ειδικότερα ως προς τις προϋ¬ 
ποθέσεις πρόσληψης που αφορούν τα προσόντα και κω¬ 
λύματα διορισμού που συνδέονται με την ιθαγένεια, την 
εκπλήρωση των στρατιωτικών υποχρεώσεων, την υγεία, 
την ποινική καταδίκη και τη δικαστική συμπαράσταση, 
εφαρμόζονται οι διατάξεις των άρθρων 4, 5, 7 και 8 του 
Ν. 2683/1999. Κατά τα λοιπά, ως προς τις διαδικασίες και 
προϋποθέσεις πρόσληψης, εφαρμόζονται οι διατάξεις 
του άρθρου 15 παράγραφος 6 του Ν. 2742/1999. 

3. ,Μέχρι τη διάρθρωση, στελέχωση και ανάπτυξη των 
υπηρεσιών του Φορέα, είναι δυνατό με απόφαση του Δ.Σ. 
ο Φορέας να προβαίνει σε συνεργασία με τρίτους μέσω 
συμβάσεων έργου για την εκπλήρωση του σκοπού του. 

Άρθρο 7 

Πειθαρχικές ποινές 

1. Πειθαρχικό παράπτωμα αποτελεί κάθε παράβαση 
του υπηρεσιακού καθήκοντος, που συντελείται με υπαίτια 
πράξη ή παράλειψη και μπορεί να καταλογισθεί. Το υπη¬ 
ρεσιακό καθήκον προσδιορίζεται από το περιεχόμενο της 
νομοθεσίας που διέπειτην ίδρυση και λειτουργία του Φο¬ 
ρέα και από τα συγκεκριμένα καθήκοντα της θέσης που 
κατέχει κάθε εργαζόμενος. 

2. Πειθαρχικές ποινές είναι: 

(α) Έγγραφη επίπληξη. 

(β) Πρόστιμο μέχρι των αποδοχών δύο μηνών. 

(γ) Προσωρινή παύση από δύο μέχρι τέσσερις μήνες. 

(δ) Οριστική παύση. 

3. Οι πειθαρχικές ποινές επιβάλλονται ανάλογα με την 
βαρύτητα της παράβασης. Γιατην ίδια πράξη επιβάλλεται 
μια ποινή, ανεξάρτητα εάν η πράξη περιέχει στοιχεία πε¬ 
ρισσοτέρων πειθαρχικών παραπτωμάτων. 

4. Η πειθαρχική δίωξη είναι ανεξάρτητη της ποινικής. Η 
ποινική δίωξη δεν αναστέλλει την πειθαρχική, είναι δυνα¬ 
τόν όμως με απόφαση της Διοίκησης του Φορέα να ανα¬ 
σταλεί η πειθαρχική διαδικασία για εξαιρετικούς λόγους 
μέχρι τέλους της ποινικής δίκης. 

5. Τον πειθαρχικό έλεγχο ασκούν οι εξής : 

(α) Ο Διευθυντής για όλο το προσωπικό του Φορέα, για 
τις ποινές της έγγραφης επίπληξης και του προστίμου μέ¬ 
χρι των αποδοχών δύο μηνών. 

(γ) Ο Πρόεδρος του Δ.Σ. για όλο το προσωπικό του Φο¬ 
ρέα και για όλες τις ποινές. 

6. Κατά τα λοιπά, εφαρμόζονται κατ’ αναλογία οι σχετικές 
με το Πειθαρχικό Δίκαιο διατάξεις του Ν. 2683/1999 (Α'19)". 

II. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Αθήνα, 24 Νοεμβρίου 2003 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 


Αριθ. 46789 (4) 

Έγκριση κανονισμού για την εκτέλεση έργων και την ανά¬ 
θεση και σύναψη συμβάσεων προμηθειών, μελετών 
και υπηρεσιών του Φορέα Διαχείρισης του Εθνικού 
Πάρκου Σχινιά - Μαραθώνα Αττικής". 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 8 του άρθρου 15 του Ν. 2742/ 
1999 "Χωροταξικός Σχεδιασμός και αειφόρος ανάπτυξη 
και άλλες διατάξεις" (Α' 207). 

2. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α' 137) που προστέ¬ 
θηκε με το άρθρο 27του Ν. 2081/1992 (Α' 154) και τροπο¬ 
ποιήθηκε μετηνπαραγρ. 2α του άρθρου 1 του Ν. 2469/ 
1997 (Ά 38). 

3. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων "Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων" (Β' 1484). 

4. Τις διατάξεις του από 4.9.2002 Π.Δ/τος "Ίδρυση Φο¬ 
ρέα Διαχείρισης του Εθνικού Πάρκου Σχινιά - Μαραθώνα 
Αττικής" (Δ' 793). 

5. Την 6/συν. 1/5.3.2003 απόφαση του διοικητικού συμ¬ 
βουλίου του Φορέα Διαχείρισης Εθνικού Πάρκου Σχινιά - 
Μαραθώνα. 

6. Το 107/2003 υπηρεσιακό σημείωμα της Διεύθυνσης 
Περιβαλλοντικού Σχεδιασμού. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

I. Εγκρίνεται ο κανονισμός για την εκτέλεση έργων και 
την ανάθεση και σύναψη συμβάσεων προμηθειών, μελε¬ 
τών και υπηρεσιών του Φορέα Διαχείρισης του Εθνικού 
Πάρκου Σχινιά - Μαραθώνα, ως ακολούθως : 

Άρθρο 1 

Αντικείμενο του Κανονισμού 

Ο παρών Κανονισμός καθορίζει τους κανόνες που διέ- 
πουν την εκτέλεση έργων και την ανάθεση και σύναψη 
συμβάσεων προμηθειών, μελετών και υπηρεσιών του Φο¬ 
ρέα Διαχείρισης του Εθνικού Πάρκου Σχινιά - Μαραθώνα. 

Άρθρο 2 

Εφαρμοζόμενες αρχές 

Ο παρών Κανονισμός διέπεται ιδίως από τις ακόλουθες 
αρχές: 

Α. Αρχή της διαφάνειας - Εγγύηση του ελεύθερου αντα¬ 
γωνισμού 

Οι διατάξεις του παρόντος που αφορούντη σύναψη των 
συμβάσεων του Φορέα διέπονται από την αρχή της δια¬ 
φάνειας και της εγγύησηςτου ελεύθερου ανταγωνισμού. 
Ο Κανονισμός εφαρμόζεται, χωρίς διακρίσεις, σε όλους 
τους ενδιαφερομένους να αναλάβουν την εκτέλεση ορι¬ 
σμένης σύμβασης. Ο φορέας και τα όργανα αυτού δεν 
προβαίνουν σε κανενός είδους διακρίσεις αναφορικά με 
τις σχετικές συμβάσεις έργων, προμηθειών, υπηρεσιών 
και μελετών. Η αξιολόγηση των προσφορών γίνεται με 
όρους ισότιμους, κατά τρόπο ώστε να διασφαλίζεται η 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24039 


επιλογή της άριστης προσφοράς για την εκπλήρωση του 
σκοπού και διασφάλιση των συμφερόντων του Φορέα. 

Β. Αρχή της αποτελεσματικότητας 

Η σύναψη και εκτέλεση των συμβάσεων του Φορέα διέ- 
πονται από την αρχή της αποτελεσματικότητας, ενόψει 
της έγκαιρης και της απρόσκοπτης επίτευξηςτου σκοπού 
του Φορέα. Ο φορέας και οι συμβαλλόμενοι με αυτόν ανα¬ 
γνωρίζουν, σε πνεύμα καλής πίστης, την ιδιαίτερη σημα¬ 
σία και αξία της περιβαλλοντικής διαχείρισης και προστα¬ 
σίας της περιοχής και αναλαμβάνουν την υποχρέωση να 
ενεργούν προς αυτόν τον σκοπό. Οι υπαγόμενοι στον πα¬ 
ρόντα Κανονισμό αναγνωρίζουν την αρχή αυτή και δε¬ 
σμεύονται να μην ασκούν καταχρηστικά τα δικαιώματά 
τους, κατά τρόπο που παρεμποδίζει την εκτέλεση των 
συμβάσεων. 

Γ. Αρχή της προστασίας του φυσικού και πολιτιστικού 
περιβάλλοντος 

1. Η σύναψη και εκτέλεση των συμβάσεωντου Φορέα εί¬ 
ναι σύμφωνες με το καθεστώς προστασίας του φυσικού, 
πολιτιστικού και ανθρωπογενούς περιβάλλοντος, Ειδικό¬ 
τερα, είναι σύμφωνες με τις αρχές της αειφόρου ανάπτυ¬ 
ξης κατ’ εφαρμογήν της ελληνικής και κοινοτικής νομο¬ 
θεσίας και των διεθνών συμβάσεων. 

2. Ο Φορέας με τον παρόντα Κανονισμό αναλαμβάνει 
την υποχρέωση να διασφαλίζει ότι η πρόνοια για την προ¬ 
στασία του περιβάλλοντος και των κάθε είδους σχετικών 
αγαθών από τους διαγωνιζομένους αποτελεί στοιχείο του 
συνόλου των νομικών ή μη ενεργειών του Φορέα. 

3. Ο Φορέας και οι συμβαλλόμενοι με αυτόν υποχρεού- 
νται να τηρούν και να εφαρμόζουν τις προαναφερόμενες 
αρχές. 

Άρθρο 3 

Νομοθετικό και Κανονιστικό πλαίσιο για την εκτέλεση 
έργων 

1. Ν. 1418/1984, Δημόσια Έργα (Ά23) και τα κατ’ εξου¬ 
σιοδότηση αυτού προεδρικά διατάγματα και λοιπές διοι¬ 
κητικές πράξεις. 

2. Ν. 2576/1998, Βελτίωση διαδικασιών για την ανάθεση 
της κατασκευής των δημοσίων έργων και άλλες διατά¬ 
ξεις, (Ά 25) και των κατ’ εξουσιοδότηση αυτού προεδρι¬ 
κών διαταγμάτων και λοιπών διοικητικών πράξεων. 

3. Ν. 2229/1994, Τροποποίηση και συμπλήρωση του 
Ν. 1418/1984 και άλλες διατάξεις, και των κατ’ εξουσιο¬ 
δότηση αυτού προεδρικών διαταγμάτων και λοιπών διοι¬ 
κητικών πράξεων (Ά 138). 

4. Π.Δ. 609/1985, Κατασκευή δημοσίων έργων (Ά 223), 
και των κατ’ εξουσιοδότηση αυτού διοικητικών πράξεων. 

5. Π.Δ. 368/1994, Τροποποίηση και συμπλήρωση του 
π.δ. 472/1985 και Π.Δ. 609/1985, και οι κατ’ εξουσιοδότη¬ 
σή του διοικητικές πράξεις (Α' 201). 

6. Π.Δ. 334/2000, Προσαρμογή της ελληνικής νομοθε¬ 
σίας για τα δημόσια έργα προς τις διατάξεις των οδηγιών 
93/37, όπως τροποποιήθηκε και συμπληρώθηκε (Ά 279). 

7. Π.Δ. 393/1991, Επιβολή προστίμου για παράβαση 
διατάξεων του άρθρου 21 του Ν. 1418/1984 (Ά 140) και 
των κατ' εξουσιοδότηση αυτού διοικητικών πράξεων. 

Άρθρο 4 

Νομοθετικό και κανονιστικό πλαίσιο για την ανάθεση και 
σύναψη συμβάσεων προμηθειών 

1. Ν. 2286/1995, Προμήθειες του δημοσίου τομέα και 
ρυθμίσεις συναφών θεμάτων (Α' 19) και τα κατ' εξουσιο¬ 


δότηση αυτού προεδρικά διατάγματα και λοιπές διοικητι¬ 
κές πράξεις. 

2. Π.Δ. 370/1995, Προσαρμογή της ελληνικής νομοθε¬ 
σίας περί προμηθειών του Δημοσίου προς το κοινοτικό δί¬ 
καιο και ειδικότερα προς τις διατάξεις της οδηγίας του 
Συμβουλίου της Ευρωπαϊκής Ένωσης 93/36/ΕΕ της 14ης 
Ιουνίου 1993 περί συντονισμού των διαδικασιών για τη σύ¬ 
ναψη συμβάσεων δημοσίων προμηθειών. 

3. Άρθρο 83 Ν. 2362/1995 "Περί δημοσίου λογιστικού, 
ελέγχου των δαπανών του κράτους και άλλες διατάξεις". 

4. Π.Δ. 394 /1996 "Κανονισμός προμηθειών Δημοσίου 
(Κ.Π.Δ.)". 

Άρθρο 5 

Νομοθετικό και κανονιστικό πλαίσιο για την ανάθεση και 
σύναψη συμβάσεων υπηρεσιών και μελετών 

1. ΠΔ 346/1998, Προσαρμογή της ελληνικής νομοθε¬ 
σίας για τις δημόσιες συμβάσεις υπηρεσιών προς τις δια¬ 
τάξεις της οδηγίας 92/50/ΕΟΚτου συμβουλίου της 18ης 
Ιουλίου 1992. 

2. Ν. 3164/2003, "Μητρώα μελετητών, ανάθεση και εκ¬ 
πόνηση μελετών και παροχή συναφών υπηρεσιών, σχε- 
διασμός διαχείρισης αποβλήτων Αττικής κ.α. διατάξεις", 
με την επιφύλαξη του άρθρου 36 αυτού, σε εφαρμογή του 
οποίου επί 8 μήνες μετά τη δημοσίευσή του στην Εφημε¬ 
ρίδα της Κυβερνήσεως, συνεχίζει να εφαρμόζεται μετα¬ 
βατικά ο Ν. 716/1977. 

3. Π.Δ. 194/1979, Περί εκτελέσεως των άρθρων 11 και 
επόμενα του Ν. 716/1977 "Περί μητρώου μελετητών και 
αναθέσεως και εκπονήσεως μελετών". 

4. Άρθρο 83 Ν. 2362/1995 "Περί δημοσίου λογιστικού, 
ελέγχου των δαπανών του κράτους και άλλες διατάξεις". 

Ειδικότερα ορίζεται ότι μέχρι τη διάρθρωση και στελέ- 
χωση των υπηρεσιών του Φορέα, όπως και μετά από αυ¬ 
τήν ανάλογα με τις λειτουργικές δυνατότητες των υπηρε¬ 
σιών, είναι δυνατόν ο Φορέας να προβαίνει, σύμφωνα με 
την ισχύουσα νομοθεσία, σε συνεργασία με τρίτους για 
την εκπλήρωση του σκοπού του. Επίσης ο Φορέας, στο 
πλαίσιο της ισχύουσας νομοθεσίας και για την εκπλήρω¬ 
ση των σκοπών του, είναι δυνατό να προβαίνει με αντάλ¬ 
λαγμα στη σύναψη συμβάσεων έργων και υπηρεσιών. 

Άρθρο 6 
Αρμόδια όργανα 

Αρμόδια όργανα του Φορέα για την εφαρμογή των δια¬ 
δικασιών που ορίζονται στον παρόντα Κανονισμό αποτε¬ 
λούν τα Όργανα διοίκησης, Επιτροπές του Δ.Σ. και υπη¬ 
ρεσιακά στελέχη ή Υπηρεσίες που σύμφωνα με το κατα¬ 
στατικό, τους εσωτερικούς κανονισμούς και τις 
αποφάσεις του Διοικητικού Συμβουλίου του Φορέα δια¬ 
χείρισης έχουν την εξουσία να ενεργούν, να ελέγχουν, να 
εισηγούνται, να γνωμοδοτούν ή να αποφασίζουν στα διά¬ 
φορα στάδια ενεργειών που σχετίζονται με την ανάθεση 
και σύναψη συμβάσεων έργων, προμηθειών, υπηρεσιών 
και μελετών. Τα αρμόδια αποφασιστικά και εισηγητικά 
Όργανα είναι τα ακόλουθα : 

Αποφασιστικά όργανα 

Το Διοικητικό Συμβούλιο 

Αποτελείτο ανώτατο όργανο διοίκησης και λήψης απο¬ 
φάσεων στα θέματα που εξετά-ζονται στον παρόντα Κα¬ 
νονισμό. Αποφασίζει επί τυχόν ενστάσεων σε περίπτωση 
διαγωνισμών, ορίζει την Επιτροπή Αξιολόγησης, όπου 
προβλέπεται τέτοια και μπορεί να εκχωρεί αρμοδιότητές 

του στον Πρόεδρο ή στον Διευθυντή ή άλλο όργανο. 

Ο Πρόεδρος του Διοικητικού Συμβουλίου 

Αποτελεί, ανάλογα με τις επί μέρους διατάξεις του Κα¬ 
νονισμού, αποφασιστικό όργανο σε θέματα που ρυθμίζο¬ 
νται από τον Κανονισμό. 

Ο Διευθυντής 

Αποτελεί, ανάλογα με τις επί μέρους διατάξεις του Κα¬ 
νονισμού και τις αποφάσεις του Δ.Σ, αποφασιστικό όργα¬ 
νο σε θέματα που ρυθμίζονται από τον Κανονισμό. 

Εισηγητικά όργανα 

Οι Επιτροπές 

Το Δ.Σ. αποφασίζει κατά περίπτωση, ανάλογα με τη φύ¬ 
ση των συναπτόμενων συμβάσεων (συμβάσεις έργων, 
προμηθειών, υπηρεσιών, μελετών) και το ειδικότερο αντι¬ 
κείμενο καθεμιάς, τη συγκρότηση των προβλεπόμενων 
από τη νομοθεσία και αναγκαίων Επιτροπών. 

Η σύνθεση των Επιτροπών είναι δυνατό να περιλαμβά¬ 
νει μέλη του Δ.Σ., στελέχη των υπηρεσιών του Φορέα ή 
τρίτους συνεργάτες. 

Ο Επιβλέπων 

Ειδικότερα, για την εκτέλεση συμβάσεων έργων ή με¬ 
λετών, είναι δυνατό κατά περίπτωση σύμφωνα με τις ειδι¬ 
κότερες ισχύουσες διατάξεις - να ορίζεται Επιβλέπων, 
που μπορεί να είναι είτε στέλεχος είτε εξειδικευμένος συ¬ 
νεργάτης του Φορέα." 

II. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 2003 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 
-♦- 

Αριθ. 46795 (5) 

Έγκριση κανονισμού λειτουργίας του Διοικητικού Συμ¬ 
βουλίου του Φορέα Διαχείρισης του Εθνικού Πάρκου 
Σχινιά - Μαραθώνα Αττικής 11 . 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη : 

1. Τις διατάξεις της παρ. 5 του άρθρου 18 του Ν. 1650/ 
1986 "Για την προστασία του περιβάλλοντος" (Α' 160), 
όπως τροποποιήθηκε με την παρ. 1 του άρθρου 16του Ν. 
2742/1999 (Α'207). 

2. Τις διατάξεις του άρθρου 15 του Ν. 2742/1999 "Χω¬ 
ροταξικός Σχεδιασμός και αειφόρος ανάπτυξη και άλλες 
διατάξεις" (Α' 207). 

3. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιτροπο- 
ποιήθηκε με την παραγρ. 2α του άρθρου 1 του Ν. 2469/ 
1997 (Α'38). 

4. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων "Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων" (Β' 1484). 

5. Τις διατάξεις του από 4.9.2002 Π.Δ/τος "Ίδρυση Φο¬ 
ρέα Διαχείρισης του Εθνικού Πάρκου Σχινιά - Μαραθώνα 
Αττικής" (Δ'793). 


6. Την 3/συν. 1/5.3.2003 απόφαση του διοικητικού συμ¬ 
βουλίου του Φορέα Διαχείρισης Εθνικού Πάρκου Σχινιά - 
Μαραθώνα. 

7. Το υπ’ αριθμ. 107/2003 υπηρεσιακό σημείωμα της Δι¬ 
εύθυνσης Περιβαλλοντικού Σχεδιασμού. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Εγκρίνεται ο κανονισμός λειτουργίας του διοικητικού 
συμβουλίου του Φορέα Διαχείρισης Εθνικού Πάρκου Σχι- 
νιά - Μαραθώνα, ως ακολούθως : 

Άρθρο 1 

Αντικείμενο του Κανονισμού 

Ο παρών Κανονισμός ρυθμίζει την λειτουργία του Διοι¬ 
κητικού Συμβουλίου (Δ.Σ.) του Φορέα Διαχείρισης του 
Εθνικού Πάρκου Σχοινιά - Μαραθώνα. 

Άρθρο 2 

Σύνθεση - Θητεία - Συγκρότηση Δ.Σ. 

1.0 Φορέας διοικείται από ενδεκαμελές διοικητικό συμ¬ 
βούλιο (Δ.Σ.), που συγκροτείται με απόφαση του Υπουρ¬ 
γού ΠΕ.ΧΩ.Δ.Ε. σύμφωνα με το άρθρο 3 του από 4.9.2002 
Π.Δ/τος (Δ'793). 

2. Η θητεία του Προέδρου και των μελών του Δ.Σ. είναι 
τριετής και μπορεί να ανανεώνεται. Μέχρι να οριστούν τα 
νέα μέλη, τα παλαιά εξακολουθούν να ασκούντο καθήκο- 
ντά τους. 

3.0 ορισμόςτων μελώντου Δ.Σ. γίνεται μέσα σε ένα (1) 
μήνα από την αποστολή σχετικής πρόσκλησης από τον 
Υπουργό ΠΕ.ΧΩ.Δ.Ε. Αν οι φορείς δεν υποδείξουν τους 
εκπροσώπους τους εντός της προαναφερόμενης προθε¬ 
σμίας, ο Υπουργός ΠΕ.ΧΩ.Δ.Ε. ορίζειτο αντίστοιχο μέλος 
κατά την κρίση του. 

4. ΕάνκατάτηδιάρκειατηςθητείαςτουΔ.Σ. κενωθεί θέ¬ 
ση για οποιοδήποτε λόγο, το νέο μέλος ορίζεται με τη δια¬ 
δικασία της προηγούμενης παραγράφου. Τα νέα μέλη 
διανύουν το υπόλοιπο της θητείας των προκατόχων τους 
και η θητεία τους λήγει πάντοτε με τη λήξη της θητείας 
του Δ.Σ. 

5. Τα μέλη του Δ.Σ. ασκούν τα καθήκοντα και τις υπο¬ 
χρεώσεις τους σύμφωνα με τα οριζόμενα στο άρθρο 8 
του παρόντος Κανονισμού. Τα τακτικά μέλη σε περίπτω¬ 
ση απουσίας ή κωλύματος τους, ως προς την άσκηση των 
υποχρεώσεων ή των καθηκόντων που τους ανατίθενται 
από το Δ.Σ., αναπληρώνονται από τους αναπληρωτές 
τους. 

Άρθρο 3 

Αρμοδιότητες του Δ.Σ. 

Το Διοικητικό Συμβούλιο είναι αρμόδιο για την άσκηση 
των αρμοδιοτήτων που αναφέρονται στην παρ. 2 του άρ¬ 
θρου 15του Ν. 2742/1999 (Α'207) και στην παρ. 2 του άρ¬ 
θρου 2 του από 4.9.2002 Π.Δ/τος (Δ' 793). Γενικότερα, 
αποφασίζει για κάθε θέμα που αφορά τη διοίκηση και λει- 
τουργία του Φορέα, τη διαχείριση της περιουσίας και τη 
διάθεση των πόρων του και την εκπλήρωση των σκοπών 
του Φορέα και του προστατευόμενου αντικειμένου. 

Ενδεικτικά το Δ.Σ.: 

1. Εισηγείται προς τον Υπουργό ΠΕ.ΧΩ.Δ.Ε. τα πενταε¬ 
τή Σχέδια Διαχείρισης των προστατευομένων αντικειμέ¬ 
νων που ανήκουν στην αρμοδιότητα του Φορέα καθώς και 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24041 


τις κατά την κρίση του αναγκαίες αναθεωρήσεις του 
Π.Δ/τος και των διαφόρων Κανονισμών. 

2. Εγκρίνει την ετήσια έκθεση αξιολόγησης της εφαρ¬ 
μογής του Π.Δ/τος, καιτου Σχεδίου Διαχείρισης του προ- 
στατευομένου αντικειμένου που συντάσσεται από τις 
υπηρεσίες του Φορέα και κοινοποιείται στο Υπουργείο 
ΠΕ.ΧΩ.Δ.Ε. 

3. Εγκρίνει την τεκμηριωμένη εισήγηση για την τυχόν 
απαιτούμενη άμεση τροποποίηση ορισμένων ρυθμίσεων 
του Π.Δ/τος καιτου Σχεδίου Διαχείρισης του προστατευο- 
μένου αντικειμένου πριν την ολοκλήρωση της πενταετίας : 

α) για την αντιμετώπιση έκτακτων γεγονότων που σχε¬ 
τίζονται με την προστασία της περιοχής, 

β) για την προσαρμογή τους σε υποδείξεις και παρατη¬ 
ρήσεις της ετήσιας έκθεσης αξιολόγησης, 

γ) για να εκτελεσθούν έργα και μέτρα ιδιαίτερα σημα¬ 
ντικά για την προστασία και διαχείριση της περιοχής. 

4. Εγκρίνει το ετήσιο πρόγραμμα δράσης και τον ετήσιο 
οικονομικό προϋπολογισμό του Φορέα. 

5. Παρακολουθεί και αξιολογεί την υλοποίηση του προ¬ 
γράμματος δράσης και του προϋπολογισμού και αποφα¬ 
σίζει για την τροποποίησή τους. 

6. Εγκρίνει τον ετήσιο οικονομικό απολογισμό και τον 
απολογισμό δραστηριοτήτων. 

7. Καταρτίζει και προτείνει προς τον Υπουργό 
ΠΕ.ΧΩ.Δ.Ε. τους Κανονισμούς του Φορέα και τις τροπο¬ 
ποιήσεις τους. 

8. Προσλαμβάνει και απολύει το προσωπικό και ασκεί 
τον πειθαρχικό έλεγχο σε δεύτερο βαθμό. 

9. Αποφασίζει για την σύναψη με τρίτους συμβάσεων 
έργου για την κάλυψη των λειτουργικών αναγκώντου Φο¬ 
ρέα και την προώθηση των σκοπών του. 

10. Αγοράζει ή μισθώνει τις απαραίτητες εγκαταστά¬ 
σεις, χώρους και μέσα καθώς και προμηθεύεται μηχανές, 
όργανα, έπιπλα, οχήματα και λοιπό εξοπλισμό που είναι 
απαραίτητα για τη λειτουργία του Φορέα. 

11. Καθορίζει την τιμολογιακή πολιτική πώλησης των 
υλικών, εκδόσεων, εισιτηρίων εισόδου και χρήσεως των 
υποδομών του Πάρκου, δεδομένων, οπτικοακουστικού 
υλικού και κάθε άλλου πνευματικού προϊόντος που παρά¬ 
γει ή εκμεταλλεύεται ο Φορέας, καθώς και για το ύψος 
των αμοιβών από την εκτέλεση ερευνών, μελετών και κά¬ 
θε είδους υπηρεσιών στα πλαίσια των σκοπών του Φορέα 
για λογαριασμό τρίτων. 

12. Εκχωρεί σήματα ποιότητας. 

13. Καθορίζει τους όρους των διακηρύξεων για τη σύ¬ 
ναψη συμβάσεων κάθε είδους. 

14. Αποδέχεται κληρονομιές, δωρεές και κληροδοσίες. 

15. Συνάπτει δάνεια και συμβάσεις με τρίτους. 

16. Λαμβάνει θέσεις και εκφράζει τις απόψεις του για 
θέματα που έχουν σχέση με τα προστατευόμενα αντικεί¬ 
μενα αρμοδιότητας του Φορέα. 

17. Γνωμοδοτεί όποτε ζητείται η γνώμη του από αρμό¬ 
διες εθνικές ή κοινοτικές αρχές. 

18. Ορίζει τους εκπροσώπους του Φορέα σε κάθε φύ¬ 
σης όργανα, συμβούλια, επιτροπές, αποστολές κλπ, στην 
Ελλάδα και στο εξωτερικό. 

19. Συγκροτεί επιτροπές και ομάδες εργασίας. 

20. Με απόφαση του που λαμβάνεται με πλειοψηφία 
των τριών πέμπτων (3/5) του συνόλου των μελών του, 
μπορεί να αναθέτει την άσκηση αρμοδιοτήτων του προσ¬ 
διορίζοντας αυτές στον Πρόεδρο, στον Αντιπρόεδρο, σε 
ένα ή περισσότερα μέλη του και στον διευθυντή. 


21. Μεριμνά για την εξασφάλιση της δημοσιότητας και 
διαφάνειας των διαδικασιών λειτουργίας του Φορέα. 

Άρθρο 4 

Προεδρείο του Δ.Σ. 

1. Ο Πρόεδρος του Δ.Σ. ορίζεται από τον Υπουργό 
ΠΕ.ΧΩ.Δ.Ε. και είναι επιστήμονας με εξειδίκευση και 
εμπειρία σε θέματα διαχείρισης και προστασίας του φυ¬ 
σικού περιβάλλοντος. 

2. Με την απόφαση συγκρότησης του Δ.Σ. ορίζεται με¬ 
ταξύ των μελών του ο Αντιπρόεδρος αυτού, ο οποίος ανα¬ 
πληρώνει τον Πρόεδρο, όταν αυτός ελλείπει, απουσιάζει 
ή κωλύεται. 

3. Κατά την πρώτη συνεδρίασή του το Δ.Σ. εκλέγει με 
μυστική ψηφοφορία μεταξύ των μελών του τον Γραμμα- 
τέα του. Επίσης είναι δυνατό κατά την κρίση του να εκλέ¬ 
γει ένα από τα τακτικά μέλη του ως αναπληρωτή γραμμα¬ 
τέα. 

4. Γιατην αντικατάσταση μελών του Δ.Σ. εφαρμόζεται η 
παρ. 5 του άρθ. 3 του από 4.9.2002 Π.Δ/τος (Δ'793). 

Άρθρο 5 

Αρμοδιότητες Προέδρου 

Ο Πρόεδρος του Δ.Σ.: 

1. Συγκαλεί και διευθύνει τις τακτικές και έκτακτες συ¬ 
νεδριάσεις του Δ.Σ. 

2. Καταρτίζει τα θέματα της ημερήσιας διάταξης του 
Δ.Σ., μεταξύ των οποίων περιλαμβάνονται και τα προτει- 
νόμενα από τον Διευθυντή. 

3. Εισηγείται τα θέματα ημερήσιας διάταξης και διευ¬ 
θύνει τις εργασίες του Δ.Σ., λαμβάνει μέτρα για την τήρη¬ 
ση της τάξης, δίνει το λόγο στους ομιλητές και τον αφαι- 
ρεί. Θέτει τα θέματα σε ψηφοφορία και αναγγέλλει το 
αποτέλεσμα αυτής. Κηρύσσει την έναρξη και την λήξη 
των συνεδριάσεων. 

4. Εποπτεύει τις λειτουργίες του Φορέα, επιμελείται και 
αποφασίζει για τα θέματα διοίκησης και διαχείρισης της 
περιουσίας του Φορέα και ασκεί τις αρμοδιότητες που 
προβλέπονται από τους Κανονισμούς ή του ανατίθενται 
με απόφαση του Δ.Σ. 

5. Εκπροσωπείτο Φορέα ενώπιον των δικαστηρίων, κά¬ 
θε δημόσιας αρχής και γενικότερα κάθε φυσικού και νο¬ 
μικού προσώπου δημόσιου ή ιδιωτικού χαρακτήρα, υπο¬ 
γράφει τις συμβάσεις με κάθε τρίτο και δίνει τους απαι- 
τούμενους όρκους. 

6. Υπογράφει μαζί με τον Γραμματέατις αποφάσεις και 
τα πρακτικά των συνεδριάσεων των οργάνων του Δ.Σ. 

7. Επιλαμβάνεται θεμάτων αρμοδιότητας του Δ.Σ., όταν 
υπάρχει επείγουσα ανάγκη, δημιουργείται προφανής κίν¬ 
δυνος ή απειλείται ζημία των συμφερόντωντου Φορέα, τα 
οποία φέρει για επικύρωση στην αμέσως επόμενη συνε¬ 
δρίαση αυτού. 

8. Λαμβάνει κάθε μέτρο με το οποίο προωθούνται και 
προστατεύονται τα συμφέροντα του Φορέα. 

9. Είναι πειθαρχικός προϊστάμενος του προσωπικού 
του Φορέα. 

Άρθρο 6 

Αρμοδιότητες Αντιπροέδρου 

Ο Αντιπρόεδρος του Δ.Σ. αναπληρώνειτον Πρόεδρο σε 
όλα τα καθήκοντα του κάθε φορά που αυτός απουσιάζει 
ή κωλύεται. 

Άρθρο 7 

Αρμοδιότητες Γ ραμματέα 

Ο Γραμματέας του Δ.Σ.: 

1. Μεριμνά και ευθύνεται για την καταχώρηση των πρα¬ 
κτικών των συνεδριάσεων του Δ.Σ. στο βιβλίο πρακτικών 
και την υπογραφή τους από τον ίδιο, τον Πρόεδρο και τα 
παρόντα κατά τη συνεδρίαση μέλη του Δ.Σ. 

2. Φροντίζει για την τήρηση του αρχείου των πρωτότυ¬ 
πων επίσημων εγγράφων του Δ.Σ., τα οποία συνυπογρά¬ 
φει με τον Πρόεδρο. 

3. Θέτει έγκαιρα υπόψη του Προέδρου του Δ.Σ. τα θέ¬ 
ματα που απασχολούν τον Φορέα και με εντολή του κα¬ 
ταρτίζει την ημερήσια διάταξη της κάθε συνεδρίασης. 

4. Μεριμνά για την έγκαιρη αποστολή στα μέλη του Δ.Σ. 
της πρόσκλησης σε τακτική και έκτακτη συνεδρίαση. 

5. Αναλαμβάνει τα καθήκοντα που του ανατίθενται με 
απόφαση του Δ.Σ. 

Τον Γ ραμματέα του Δ.Σ. απάντα ή κωλυόμενο αναπλη¬ 
ρώνει ο τυχόν ορισθείς αναπληρωτής γραμματέας ή, σε 
περίπτωση μη ορισμού του, μέλος του Δ.Σ. με απόφαση 
του οργάνου. Ο αναπληρωτής γραμματέας δεν ασκεί συ¬ 
νολικά τα καθήκοντα του Γ ραμματέα παρά μόνο όσα δια¬ 
δικαστικά συνδέονται με τη συνεδρίαση του Δ.Σ. στην 
οποία δεν παρέστη ο Γ ραμματέας ή του ανατίθενται με 
ρητή απόφαση του Δ.Σ. 

Άρθρο 8 

Υποχρεώσεις Μελών Δ.Σ. 

1. Τα μέλη του Δ.Σ. έχουν υποχρέωση να συμμετέχουν 
σε όλες τις συνεδριάσεις του Δ.Σ. καθώς και στις συνε¬ 
δριάσεις και εργασίες των Επιτροπών ή των συλλογικών 
οργάνων στα οποία έχουν ορισθεί από το Δ.Σ. ως εκπρό¬ 
σωποι του Φορέα. 

2. Κάθε μέλος του Δ.Σ. εκφράζει την γνώμη του και ψη¬ 
φίζει με απόλυτη ελευθερία, αποβλέποντας στην εξυπη¬ 
ρέτηση των συμφερόντων και την προαγωγή των σκοπών 
του Φορέα. 

3. Μέλος του Δ.Σ. μπορεί να απαλλάσσεται των υπο¬ 
χρεώσεων του για διάστημα που υπερβαίνει τις τριάντα 
(30) ημέρες, με έγκριση του Δ.Σ. 

4. Μέλος του Δ.Σ. δεν επιτρέπεται να συμμετέχει στη συ¬ 
ζήτηση θέματος ή στην λήψη απόφασης του Δ.Σ. αν το ίδιο 
(αμέσως ή εμμέσως) ή συγγενής του εξ αίματος ή εξ αγχι¬ 
στείας έως και δευτέρου βαθμού, έχει έννομο συμφέρον. 

5. Απόφαση που λαμβάνεται κατά παράβαση της προη¬ 
γούμενης παραγράφου είναι άκυρη. 

Άρθρο 9 

Αντικατάσταση μελών Δ.Σ. 

Ο Πρόεδρος και τα μέλη του Δ.Σ. είναι δυνατό να απαλ¬ 
λαγούν των καθηκόντων τους και να αντικατασταθούν. 

Ενδεικτικά λόγοι που είναι δυνατό να οδηγήσουν στην 
αντικατάσταση μέλους είναι: 

• Πράξεις οι οποίες αποδεδειγμένα βλάπτουν τα συμ¬ 
φέροντα του Φορέα 

• Η συστηματική και αδικαιολόγητη απουσία ή η απου¬ 
σία επί πέντε συνεχόμενες τακτικές συνεδριάσεις του 
Δ.Σ. Σε περίπτωση απουσίας τακτικού μέλους και του 
αναπληρωτή του επί δύο συνεχόμενες συνεδριάσεις, το 
Δ.Σ. μπορεί να ζητήσει την αντικατάστασή τους για λει¬ 
τουργικούς λόγους από τον Υπουργό ΠΕ.ΧΩ.Δ.Ε. 

• Η κατ’ επανάληψη μη συμμόρφωση ή η αδικαιολόγη¬ 
τη άρνηση εκτέλεσης των αποφάσεων του Δ.Σ. 


• Η συστηματική παρακώλυσητηςλειτουργίαςτου Δ.Σ. 

• Η παράβαση νόμου ή των κανονισμών που διέπουντη 
λειτουργία του Φορέα. 

Η αντικατάσταση μέλους του Δ.Σ. κατά τη διάρκεια της 
θητείας του γίνεται με απόφαση του Υπουργού 
ΠΕ.ΧΩ.Δ.Ε. Στη συνέχεια ορίζεται νέο μέλος με απόφαση 
του ίδιου Υπουργού. 

Άρθρο 10 
Σύγκληση του Δ.Σ. 

1. Το Δ.Σ. συνεδριάζει τακτικά τουλάχιστον μια φορά 
ανά τρίμηνο ή και συχνότερα, ύστερα από γραπτή πρό¬ 
σκληση του Προέδρου, που επιδίδεται σε κάθε μέλος του 
Δ.Σ. πέντε (5) τουλάχιστον ημέρες πριν από την ημέρα 
που ορίζεται για την συνεδρίαση. Στην πρόσκληση ορίζο¬ 
νται η ημέρα, η ώρα και ο τόπος της συνεδρίασης καθώς 
και τα θέματα της ημερήσιας διάταξης. 

2. Το Συμβούλιο συνεδριάζει έκτακτα κάθε φορά που 
κρίνεται αναγκαίο από τον Πρόεδρο, τον Διευθυντή ή αν 
το ζητήσουν εγγράφως πέντε το λιγότερο από τα μέλη 
του προσδιορίζοντας και τα θέματα, για τα οποία ζητείται 
η έκτακτη σύγκληση. Ο Πρόεδρος υποχρεούται να συ- 
γκαλέσειτο συμβούλιο μέσα σε επτά (7) ημέρες αφότου 
υποβληθεί η αίτηση. Σε περίπτωση άρνησής του το συμ¬ 
βούλιο συγκαλείται από τα μέλη που υπέγραψαν τη αίτη¬ 
ση. 

3. Σε εξαιρετικές και επείγουσες περιπτώσεις μπορεί η 
γραπτή πρόσκληση που επιδίδεται σε κάθε μέλος του 
Δ.Σ., να επιδοθεί δύο (2) ημέρες πριν από την ημέρα που 
ορίζεται για τη συνεδρίαση. Στη πρόσκληση αναφέρεται 
και ο λόγος που η συνεδρίαση είναι κατεπείγουσα. 

4. Ο Υπουργός ΠΕ.ΧΩ.Δ.Ε. μπορεί να συγκαλεί το Δ.Σ. 
σε συνεδρίαση. 

5. Το Δ.Σ. νομίμως συνέρχεται και συνεδριάζει και εκτός 
της έδραςτου. 

Άρθρο 11 
Απαρτία 

Το Δ.Σ. βρίσκεται σε απαρτία όταν είναι παρόντα του¬ 
λάχιστον έξι μέλη του. Στη συνεδρίαση παρίσταται υπο¬ 
χρεωτικά ο Πρόεδρος ή ο Αντιπρόεδρος. Ελλείψει απαρ¬ 
τίας, το Συμβούλιο συνεδριάζει μετά από επτά (7) ημέρες 
με τα ίδια θέματα ημερήσιας διάταξης. 

Αν και στη δεύτερη συνεδρίαση δεν υπάρχει απαρτία το 
Δ.Σ. συνεδριάζει ύστερα από τρίτη πρόσκληση και απο¬ 
φασίζει για τα θέματα που είναι γραμμένα στην αρχική 
πρόσκληση, εφ’ όσον παρίσταται τουλάχιστον το 1/3 του 
συνολικού αριθμού των μελών του. 

Άρθρο 12 

Διαδικασία Συνεδρίασης - Συζήτηση 

1. Στις συνεδριάσεις προεδρεύει ο Πρόεδρος και από- 
ντος ή κωλυομένου αυτού, ο Αντιπρόεδρος. 

2.0 Πρόεδρος στην καθορισμένη, από την πρόσκληση, 
ώρα συνεδρίασης και αφού διαπιστώσει ότι υπάρχει 
απαρτία κηρύσσει την έναρξη της Συνεδρίασης. Αν δεν 
υπάρχει απαρτία μπορεί να παρατείνει κατά την κρίση του 
την έναρξη της συνεδρίασης. Σε περίπτωση μη διαμόρ¬ 
φωσης απαρτίας, ο Πρόεδρος λύει τη Συνεδρίαση, οπότε 
και συντάσσεται σχετικό πρακτικό. 

3. Μετά την κήρυξη της έναρξης της Συνεδρίασης από 
τον Πρόεδρο, γίνεται από το Σώμα η επικύρωση των πρα¬ 
κτικών της προηγούμενης συνεδρίασης. 

4. Στη συνέχεια ο Πρόεδρος ανακοινώνει τις αιτήσεις ή 
άλλα έγγραφα που απευθύνονται στο Δ.Σ. 

5. Τα μέλη του Δ.Σ. μπορούν να κάνουν οποιαδήποτε 
ανακοίνωση ή πρόταση που έχει σχέση με τις αρμοδιότη- 
τές του. 

6. Η συζήτηση για τις ανακοινώσεις αυτές αποκλείεται 
εκτός εάν το Δ.Σ. με την απόλυτη πλειοψηφία του συνολι¬ 
κού αριθμού των μελών του αποφασίσει να συζητηθούν 
και πάντως μετά την ολοκλήρωση της συζήτησης των θε¬ 
μάτων της ημερήσιας διάταξης. 

7. Μετά τις ανακοινώσεις αρχίζει η συζήτηση της ημε¬ 
ρήσιας διάταξης. 

8. Ο Πρόεδρος εκφωνεί το θέμα της ημερήσιας διάτα¬ 
ξης. Κάθε θέμα αναπτύσσεται από τον εισηγητή που έχει 
οριστεί. Ο ορισμός ή μη του εισηγητή αποτελεί διακριτική 
ευχέρεια του Προέδρου ή του Δ.Σ.. Ο Πρόεδρος καλεί 
τους συμβούλους που θέλουν να αναπτύξουντις απόψεις 
τους επί των θεμάτων να το δηλώσουν προκειμένου να πε- 
ριληφθούν από το Γραμματέα στον κατάλογο των ομιλη¬ 
τών. Απαντήσεις ή διευκρινίσεις επίτων θεμάτων γίνονται 
από τον εισηγητή ή τον Πρόεδρο του Δ.Σ. Είναι δυνατή η 
αντίκρουση ή η απάντηση από άλλο μέλος, εφόσον τεκ- 
μαίρεται η πιο ορθή και αντικειμενική τοποθέτηση επί του 
συγκεκριμένου θέματος. 

9.0 Πρόεδρος διευθύνειτη συζήτηση και δίδει το λόγο. 
Ο ομιλητής είναι ελεύθερος να αναπτύξειτις απόψεις του, 
εφόσον είναι εντός του θέματος που συζητείται και δεν 
εκτρέπεται σε προσωπικές επιθέσεις ή υβριστικές εκ¬ 
φράσεις. Στην περίπτωση αυτή ο Πρόεδρος έχει δικαίω¬ 
μα να διακόψει τον ομιλητή ή να του αφαιρέσει το λόγο. 
Το ίδιο δικαίωμα έχει ο Πρόεδρος στην περίπτωση που 
ομιλητής υπερβαίνει τον εύλογο για την παρουσίαση των 
απόψεώντου χρόνο. 

10. Η συζήτηση κάθε θέματος τελειώνει όταν εξαντλεί¬ 
ται ο κατάλογος των ομιλητών ή παραιτηθούν οι ομιλητές 
από το λόγο. Ο Πρόεδρος στη συνέχεια ανακοινώνει ότι 
τελείωσε η συζήτηση του θέματος και καλεί το σώμα ν’ 
αποφασίσει. 

11. Διακοπή ψηφοφορίας για νέα επιχειρηματολογία 
δεν επιτρέπεται. Κάθε αιτιολόγηση ψήφου γίνεται πριν 
αρχίσει η ψηφοφορία. 

12. Το συμβούλιο έχει δικαίωμα ν’ αποφασίσει με την 
απόλυτη πλειοψηφία του συνολικού αριθμού των μελών 
του, ότι ένα θέμα που δεν είναι γραμμένο στην ημερήσια 
διάταξη είναι κατεπείγον να το συζητήσει και να πάρει 
απόφαση γι’ αυτό με την ίδια πλειοψηφία. 

13. Αν κάποιος σύμβουλος στην διάρκεια της συζήτη¬ 
σης ενός θέματος, θελήσει ν’ απαντήσει σε προσωπικό 
ζήτημα, ζητάει την άδεια του Προέδρου. Ο Πρόεδρος εί¬ 
ναι υποχρεωμένος νατού δώσει τον λόγο. Στην περίπτω¬ 
ση αυτή ο ομιλητής οφείλει να περιοριστεί αποκλειστικά 
στο προσωπικό ζήτημα, διαφορετικά ο Πρόεδρος τον δια¬ 
κόπτει και του αφαιρεί το λόγο. 

Άρθρο 13 

Υπηρεσιακές εισηγήσεις 

1. Οι υπηρεσιακές εισηγήσεις, υπομνήματα, αναφορές 
και άλλα έγγραφα σχετικά με τα θέματα ημερήσιας διά¬ 
ταξης εισάγονται στο Δ.Σ. από το Διευθυντή, ο οποίος πα- 
ρευρίσκεται στις συνεδριάσεις χωρίς δικαίωμα ψήφου. 

2. Ο Διευθυντής ενημερώνει το Δ.Σ. για το τρέχον έργο 
και τη λειτουργία του Φορέα και για την εκτέλεση των 
αποφάσεων που έχουν ληφθεί από το Δ.Σ. 


Άρθρο 14 

Δημόσιες συνεδριάσεις του Δ.Σ. 

1. Το Δ.Σ. αποφασίζει κατά τη κρίση του, με απόφαση 
που συγκεντρώνει απόλυτη πλειοψηφία του συνόλου των 
μελών του, για τη διεξαγωγή δημόσιων ή μη συνεδριάσε¬ 
ων. 

2. Οι ακροατές και παρατηρητές, όταν υπάρχουν, κατά 
τις συνεδριάσεις του Συμβουλίου, οφείλουν να είναι ήσυ¬ 
χοι και ευπρεπείς. Ο Πρόεδρος έχει δικαίωμα να αποβά- 
λει απάτην αίθουσα όσους δημιουργούν προβλήματα και 
εμποδίζουν την ομαλή διεξαγωγή της Συνεδρίασης. 

3. Απαγορεύεται σ’ αυτούς που παρακολουθούν τη συ¬ 
νεδρίαση κάθε εκδήλωση επιδοκιμασίας ή αποδοκιμα¬ 
σίας των όσων λέγονται. 

4. Όποιος θέλει να μιλήσει ζητεί την άδεια του Προέ¬ 
δρου. 

Άρθρο 15 

Αποφάσεις - Ψηφοφορίες 

1. Οι αποφάσεις του Δ.Σ. λαμβάνονται με την απόλυτη 
πλειοψηφία των παρόντων μελών. Αν δεν καθίσταται δυ¬ 
νατός ο σχηματισμός της πλειοψηφίας αυτής, η ψηφοφο¬ 
ρία επαναλαμβάνεται ωσότου σχηματιστεί απόλυτη πλει¬ 
οψηφία με την υποχρεωτική προσχώρηση, κάθε φορά, 
εκείνου ή εκείνων που διατυπώνουν την ασθενέστερη 
γνώμη, σε μια από τις επικρατέστερες. Σε κάθε περίπτω¬ 
ση, αν υπάρξει ισοψηφία, υπερισχύει η ψήφος του προέ¬ 
δρου, εκτός αν η ψηφοφορία είναι μυστική, οπότε αυτή 
επαναλαμβάνεται για μια ακόμη φορά, η τυχόν δε νέα ισο- 
ψηφία ισοδυναμεί με απόρριψη. Το μέλος που απέχει από 
την ψηφοφορία ή δίδει λευκή ψήφο, θεωρείται απόν. 

2. Αν η συζήτηση της υπόθεσης διαρκεί περισσότερες 
από μία συνεδριάσεις, η απόφαση λαμβάνεται από τα μέ¬ 
λη που μετέχουν στηντελευταία συνεδρίαση, αφού προη¬ 
γουμένως, τα μέλη που δεν μετείχαν στις προηγούμενες 
συνεδριάσεις, ενημερωθούν πλήρως ως προς τα ουσιώ¬ 
δη σημεία των κατ’ αυτές συζητήσεων. Η ενημέρωση πρέ¬ 
πει να προκύπτει από δήλωση των μελών αυτών, η οποία 
και καταχωρίζεται στα πρακτικά. 

3. Η ψηφοφορία στο Δ.Σ. είναι φανερή. Μυστική είναι η 
ψηφοφορία στις ακόλουθες περιπτώσεις : 

α) για την εκλογή Γ ραμματέα του Δ.Σ. 

β) για κάθε θέμα που αφορά στο πρόσωπο οποιουδή- 
ποτε μέλος ή συγγενούς του μέχρι β' βαθμού εξ’ αίματος 
ή εξ αγχιστείας. 

γ) για κάθε άλλο θέμα που μετά από πρόταση του Προ¬ 
έδρου ή του 1/3 των παρόντων μελών θα αποφασίσει το 
ίδιο το Δ.Σ. να διεξαχθεί μυστική ψηφοφορία. 

4. Η μυστική ψηφοφορία γίνεται με ψηφοδέλτια. Τα ψη¬ 
φοδέλτια είναι όμοια στο σχήμα, στο μέγεθος και στο εί¬ 
δος χαρτιού. Πριν από κάθε μυστική ψηφοφορία ορίζο¬ 
νται δύο ψηφολέκτες, ανάμεσα στα μέλη του Δ.Σ. 

Οι φάκελοι των ψηφοδελτίων υπογράφονται από τον 
Πρόεδρο πριν από τη έναρξη της ψηφοφορίας. 

5. Στην φανερή ψηφοφορία το συμβούλιο αποφαίνεται 
με προφορική δήλωση ή με έγερση του χεριού. 

Άρθρο 16 

Πρακτικά Συνεδρίασης 

1. Στη συνεδρίαση του Δ.Σ. τηρούνται πρακτικά με την 
ευθύνη και τη φροντίδα του Γ ραμματέα και με την επο- 
πτεία του Προέδρου. Καταχωρούνται κατά την κρίση του 
Δ.Σ. με χρονολογική σειρά, από αρμόδιο υπάλληλο, σε ει- 

δικό βιβλίο ή φύλλα ντοσιέ μεγέθους Α4, αριθμημένα και 
μονογραμμένα (βιβλίο, φύλλα ντοσιέ) από τον Πρόεδρο 
και τον Γραμματέα 

2. Τα πρακτικά κάθε συνεδρίασης παίρνουν ιδιαίτερο 
αύξοντα αριθμό. 

3. Στα πρακτικά καταχωρούνται οι αποφάσεις του Συμ¬ 
βουλίου και εφόσον ζητηθεί από τα μέλη, η αιτιολογία της 
γνώμης τους εφόσον διαφωνούν. Για να αποφεύγονται 
αμφισβητήσεις ως προς το περιεχόμενο των συζητήσε¬ 
ων, κρατούνται περιληπτικές σημειώσεις των πρακτικών 
της συνεδρίασης (θέμα, εισήγηση, συζήτηση, απόφαση 
και τυχόν σοβαρή διαφωνία όταν ζητηθεί), που μονογρά- 
φονται από τα μέλη που μετέχουν στη συνεδρίαση. 

4. Είναι δυνατό να χρησιμοποιείται συσκευή ηχογράφη¬ 
σης για την μαγνητοφώνηση των συνεδριάσεων. Στην πε¬ 
ρίπτωση αυτή δεν τηρείται ειδικό βιβλίο πρακτικών, αλλά 
ο Πρόεδρος και ο Γραμματέας αριθμούν και μονογρα¬ 
φούν τα φύλλα χαρτιού που περιέχουν τα απομαγνητο- 
φωνημένα κείμενα. Στο τέλος του έτους, τα πρακτικά αυ¬ 
τά βιβλιοδετούνται, με ευθύνη του αρμόδιου υπαλλήλου. 
Αν σε κάποια συνεδρίαση δεν χρησιμοποιηθεί συσκευή 
ηχογράφησης, τηρούνται χειρόγραφα πρακτικά, τα 
οποία αντιγράφονται σε φύλλα χαρτιού, που έχουν τη μο¬ 
νογραφή του Προέδρου και του Γραμματέα και υπογρά¬ 
φονται από όλα τα παρόντα μέλη. Τα φύλλα αυτά παίρ¬ 
νουν αρίθμηση που αποτελεί συνέχεια της αρίθμησηςτων 
απομαγνητοφωνημένων κειμένων και βιβλιοδετούνται 
μαζί με τα κείμενα αυτά. 

5. Τα πρακτικά υπογράφονται απ’ όλα τα μέλη που με¬ 
τέχουν στη συνεδρίαση κατά την αρχή της επόμενης συ¬ 
νεδρίασης οπότε γίνεται η επικύρωσή τους. Όταν ένα μέ¬ 
λος αρνείται να υπογράψει, η άρνηση και η αιτιολογία της 
αναφέρονται στα πρακτικά. 

6. Οποιοσδήποτε έχει έννομο συμφέρον, έχει δικαίωμα 
να ζητήσει επικυρωμένα αντίγραφα των Πρακτικών και 
των Αποφάσεων του Δ.Σ. Τα αντίγραφα των Πρακτικών 
και των Αποφάσεων χορηγούνται ύστερα από γραπτή αί¬ 
τηση του ενδιαφερομένου (στην οποία θα τεκμηριώνει 
επαρκώς τον λόγο της αίτησής του) και έγκριση του Προ¬ 
έδρου. Στα μέλη του Δ.Σ. χορηγούνται ύστερα από προ¬ 
φορική αίτηση τους με ευθύνη του αρμοδίου υπαλλήλου 
ή του Γραμματέα. 

7. Οι αποφάσεις των συνεδριάσεων του Δ.Σ. συνυπο¬ 
γράφονται από τον Πρόεδρο και τον Γ ραμματέα. 

Άρθρο 17 
Επιτροπές του Δ.Σ. 

1. Το Δ.Σ. με απόφασή του έχει τη δυνατότητα να συ¬ 
γκροτεί από μέλη του Επιτροπές, για την διεκπεραίωση 
ζητημάτων που το απασχολούν και με τη συμμετοχή ερ¬ 
γαζομένων του Φορέα. 

2. Οι επιτροπές σε κάθε περίπτωση θα εφαρμόζουν τις 
αποφάσεις του Δ.Σ. Μπορούν να αναπτύσσουν πρωτο¬ 
βουλίες μέσα στα πλαίσια των κατευθύνσεων του Δ.Σ. 

Άρθρο 18 

Επιτροπές προστατευομένων αντικειμένων 

1. Το Δ.Σ., με απόφασή του, έχει τη δυνατότητα να συ¬ 
γκροτεί, από μέλη και μη μέλη του, Επιτροπές συμβου¬ 
λευτικού χαρακτήρα, για την καλύτερη μελέτη και επε¬ 
ξεργασία εισηγήσεων στα θέματα που αφορούν σε ένα 
προστατευόμενο αντικείμενο, που υπάγεται στην αρμο¬ 


διότητα του Φορέα ή σε μια υποπεριοχή της συνολικής 
προστατευόμενης γεωγραφικής ενότητας του Φορέα. 

2. Ο αριθμός και τα μέλη των επιτροπών καθορίζονται 
με απόφαση του Δ.Σ. Μέλη των επιτροπών μπορεί να είναι 
αιρετά στελέχη της αυτοδιοίκησης, εκπρόσωποι τοπικών 
περιβαλλοντικών ή επαγγελματικών οργανώσεων (π.χ. 
γεωργικοί και κτηνοτροφικοί συνεταιρισμοί, κυνηγετικοί 
και φυσιολατρικοί σύλλογοι), υπηρεσιακά στελέχη της 
αυτοδιοίκησης και πολίτες με αναγνωρισμένη δράση και 
γνώσεις στα αντίστοιχα προστατευόμενο αντικείμενα. 

3. Στις Επιτροπές προεδρεύει μέλος του Διοικητικού 
Συμβουλίου και λειτουργούν υπάτην εποπτείατου Προέ¬ 
δρου τους. 

Άρθρο 19 

Επιστημονική Επιτροπή 

Με απόφαση του Δ.Σ. μπορεί να ορίζεται η επιστημονι¬ 
κή επιτροπή του Φορέα. 

Άρθρο 20 

Ομάδες εργασίας εθελοντών 

Το Δ.Σ. με απόφασή του έχει τη δυνατότητα να συγκρο¬ 
τεί, ομάδες εργασίας με τη συμμετοχή εθελοντών, που 
επιθυμούν να προσφέρουν τις υπηρεσίες τους και να συν¬ 
δράμουν στην υλοποίηση των σκοπών του Φορέα. 

Άρθρο 21 

Ερμηνεία Μεταβολή του Κανονισμού 

1. Κάθε άλλη περίπτωση την οποία δεν προβλέπει ο Κα¬ 
νονισμός αυτός, ούτε η ισχύουσα νομοθεσία ρυθμίζεται 
με απόφαση του Δ.Σ., που λαμβάνεται με την απόλυτη 
πλειοψηφίατου συνολικού αριθμού των μελών του. 

2. Μεταβολή, συμπλήρωση ή επέκταση των διατάξεων 
του Κανονισμού γίνεται με σχετική απόφαση του Διοικητι¬ 
κού Συμβουλίου και έγκριση αυτού με απόφαση του 
Υπουργού ΠΕ.ΧΩ.Δ.Ε.." 

II. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Αθήνα, 24 Νοεμβρίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 
-♦- 

Αριθ. 15766 (6) 

Χρηματοδότηση Οργανισμών Εγγείων Βελτιώσεων 
(Ο.Ε.Β.). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το άρθρο 29Ατου Ν. 1558/85 "Κυβέρνηση και Κυβερ¬ 
νητικά Όργανα" (ΦΕΚ131Α/85), όπως το άρθρο αυτό προ¬ 
στέθηκε με το άρθρο 27 του Ν. 2081/92 "Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712 /1987 για τον εκσυγχρονισμό των επαγγελ¬ 
ματικών οργανώσεων των εμπόρων, βιοτεχνών και λοι¬ 
πών επαγγελματιών και άλλες διατάξεις" (ΦΕΚ 154Α 
/1091992), όπως έχει αντικατασταθεί από το άρθρο 1 
παρ. 2α του Ν. 2469/97 "Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις" (ΦΕΚ 38Α/14-3-1997) και το γεγονός ότι από 
την εν λόγω απόφαση δεν προκύπτει δαπάνη σε βάρος 
του Κρατικού Προϋπολογισμού. 

2. Το Ν.Δ. 3881/1958 "Περί Έργων Εγγείων Βελτιώσε¬ 
ων" (ΦΕΚ 181 Α/1958)και τα εις εκτέλεση αυτού εκδοθέ- 
ντα Β.Δ. 

3. Τη διάταξη του άρθρου 1 του Ν. 414/1976 "Περίτρο- 
ποποιήσεως και συμπληρώσεως διατάξεων του Ν.Δ. 
3881/58 "Περί Έργων Εγγείων Βελτιώσεων" ως τούτο 
ετρόποποιήθη μεταγενεστέρως" (ΦΕΚ213Α/76). 

4. Τη διάταξη της παρ. 3 του άρθρου 4 του Ν.Δ. 
1277/1972 "Περίτροποποιήσεως και συμπληρώσεως του 
Ν.Δ. 3881/58 "Περί Έργων Εγγείων Βελτιώσεων" (ΦΕΚ 
213Α/72). 

5. Τις διατάξεις του άρθρου 61 του Ν. 2538/1997 "Τρο¬ 
ποποίηση της κείμενης Νομοθεσίας για τα γεωργικά και 
κτηνιατρικά φάρμακα, ρύθμιση χρεών Συνεταιριστικών 
Οργανώσεων και άλλες διατάξεις" (ΦΕΚ242Α/1 -12-1997). 

6. Τη διάταξη του άρθρου 11 του Ν. 2612/1998 "Ανάθε¬ 
ση της Δασοπυρόσβεσης στο Πυροσβεστικό Σώμα και 
άλλες διατάξεις" (ΦΕΚ 112Α/25-6-1998). 

7. Τη διάταξη της παρ. 20 του άρθρου 3 του Ν. 2732/ 
1999 "Διεπαγγελματικές Οργανώσεις και ρύθμιση θεμά¬ 
των αρμοδιότητας του Υπουργείου Γεωργίας (ΦΕΚ 
154Α/30-7-1999). 

8. Τη διάταξη της παρ. 6 του άρθρου 32 "Ρύθμιση θεμά¬ 
των προσωπικού και άλλες διατάξεις" του Ν. 2945/2001 
"Εθνικό σύστημα προστασίας της αγροτικής δραστηριό¬ 
τητας και άλλες ρυθμίσεις θεμάτων αρμοδιότητας 
Υπουργείου Γεωργίας (ΦΕΚ 223Α/8-10-2001) 

9. Το Π.Δ. 16/1989 "Κανονισμός λειτουργίας Δημοσίων 
Οικονομικών Υπηρεσιών (ΔΟΥ) και των Τοπικών Γραφεί¬ 
ων και καθήκοντα υπαλλήλων δυτών" (ΦΕΚ 6Α/5-1 -1989) 

10. Την 1024851/1713/0016/97 απόφαση του Υπουργού 
Οικονομικών "Είσπραξη εσόδων υπέρ τρίτων από τις Δη¬ 
μόσιες Οικονομικές Υπηρεσίες" (ΦΕΚ 290Β/10-4-1997). 
(Αναδημοσίευση) 

11. Την 17102/31-12-2002 απόφαση του Υπουργού Γε¬ 
ωργίας με την οποία η ισχύς των διατάξεων του άρθρου 61 
του Ν. 2538/1997 θα αρχίζει από την 1η Ιανουάριου 2004. 

12. Το γεγονός ότι με τον προβλεπόμενο απάτη διάτα¬ 
ξη του άρθρου 61 του Ν. 2538/1997τρόπο είσπραξηςτων 
εισφορών οι Οργανισμοί Εγγείων Βελτιώσεων αντιμετω¬ 
πίζουν οικονομικά προβλήματα για τη συντήρηση και λει¬ 
τουργία των Εγγειοβελτιωτικών Έργων λόγω μη δημι¬ 
ουργίας αποθεματικού και αδυναμίας εγκαίρου είσπρα¬ 
ξηςτων οφειλών των υπόχρεων, αποφασίζουμε: 

Η ισχύς των διατάξεων του άρθρου 61 του Ν. 2538/1997 
αρχίζει από την 1η Ιανουάριου 2005. 

Κατά τα λοιπά ισχύει η διάταξη της παρ. 6 του άρθρου 
32του Ν. 2945/2001. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2003 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 224821/2896 (7) 

Έγκριση οδηγών εφαρμογής και φακέλων υποψηφιότη¬ 
τας των μέτρων του Άξονα 7 που αφορούν σε καθε¬ 
στώτα ενίσχυσης" 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη : 

1. Τις διατάξεις του Άρθρου 29 Ατού Ν. 1558/85 "Κυ¬ 
βέρνηση και Κυβερνητικά Όργανα" (ΦΕΚ 137 / Α) όπως 
συμπληρώθηκε με το άρθρο 27 του Ν. 2081/92 (ΦΕΚ 154 
/Α) καιτροποποιήθηκε με το άρθρο 1, παρ. 2α του Ν. 2469/ 
97 (ΦΕΚ38/Α). 

2. Την Απόφαση της Επιτροπής των Ε.Κ. Ε (2000) 
3405/28.11.2000, σχετικά με την έγκριση του Κοινοτικού 
Πλαισίου Στήριξης για τις κοινοτικές διαρθρωτικές πα¬ 
ρεμβάσεις στις περιφέρειες που υπάγονται στο στόχο 
αριθ. 1 στην Ελλάδα. 

3. Την Ε (2001) 845/06.04.2001 Απόφαση με την οποία 
εγκρίθηκε από την Επιτροπή των Ε.Κ. το Επιχειρησιακό 
Πρόγραμμα (Ε.Π.) "Αγροτική Ανάπτυξη - Ανασυγκρότηση 
της Υπαίθρου 2000-2006" (ΑΑ-ΑΥ 2000-2006). 

4. Το Συμπλήρωμα Προγραμματισμού και τα Ειδικά Κρι¬ 
τήρια Επιλογής Πράξεων, όπως εγκρίθηκαν στα πλαίσια 
των Επιτροπών Παρακολούθησης του Ε.Π. "ΑΑ-ΑΥ 2000- 
2006". 

5. Τον Άξονα 7 του Ε.Π. "Αγροτική Ανάπτυξη - Ανασυ¬ 
γκρότηση της Υπαίθρου 2000-2006" και ιδιαίτερα τα Μέ¬ 
τρα 7.2, 7.3, 7.4, 7.5, 7.6, 7.8, 7.9, 7.12 και 7.13 αυτού. 

6. Την ΚΥΑ 505 με αριθ. πρωτ. 305875/8404/19-11-2002 
με θέμα "Καθεστώτα ενισχύσεων του Κοινοτικού Πλαισί¬ 
ου Στήριξης 2000-2006 για τα Ολοκληρωμένα Προγράμ¬ 
ματα Ανάπτυξης του Αγροτικού Χώρου, αποφασίζουμε: 

Την έγκριση των συνημμένων οδηγών εφαρμογής κα¬ 
θώς και των φακέλων υποψηφιότητας των Μέτρων 7.2, 
7.3,7.4,7.5,7.6,7.8,7.9,7.12 και 7.13 που αφορούν σε κα¬ 
θεστώτα ενίσχυσης του Άξονα 7 "Προγράμματα Ανάπτυ¬ 
ξης Αγροτικού Χώρου" του Ε.Π. "Αγροτική Ανάπτυξη - 
Ανασυγκρότηση της Υπαίθρου 2000-2006". 

Ειδικότερα η εν λόγω απόφαση αφορά στους οδηγούς 
εφαρμογής και φακέλους υποψηφιότητας ανά αντίστοιχο 
Μέτρο ως κατωτέρω. 


ΜΕΤΡΑ 

Μ 2 “Δημιουργία Υπηρεσιών 

Διαχείρισης εκμεταλλεύσεων" 


Μ 3 "Εμπορία Γ εωργικών 
Προϊόντων Ποιότητας" 

Μ 4 "Βασικές Υπηρεσίες για την 
αγροτική οικονομία και τον 
αγροτικό πληθυσμό" 


ΟΔΗΓΟΙ ΕΦΑΡΜΟΓΗΣ 
Οδηγός Εφαρμογής 


Οδηγός Εφαρμογής 

Οδηγός Εφαρμογής 
Οδηγός Εφαρμογής 


ΦΑΚΕΛΟΙ ΥΠΟΨΗΦΙΟΤΗΤΑΣ 
Δράσεις 7.2 "Υπηρεσίες 
Διαχείρισης" - "Υπηρεσίες 
Αντικατάστασης" 

Δράση 7.3 "Εμπορία Γεωργικών 
Προϊόντων Ποιότητας" 

Δράση 7.4.6 "Ενίσχυση τοπικών εκδηλώσεων 
που σχετίζονται με τη διατήρηση και ανάδειξη 
της πολιστιστικής κληρονομιάς της περιοχής 
καθώς και με τη γεωργική παραγωγή και τα τοπικά 
αγροτικά προϊόντα. 

Δράση 7.47 "Πιλοτικά έργα επίδειξης για τη διάδοση 
νέων τεχνικών παραγωγής στο γεωργικό τομέα" 

Μ 5 "Ανακαίνιση και ανάπτυξη 
χωριών - Προστασία και 
κληρονομιάς" 


Οδηγός Εφαρμογής Δράση 7.5.3 "Ανακαίνιση οικισμών - Ανάδειξη 

στοιχείων διατήρηση της αρχιτεκτονικής και αγροτικής 
κληρονομιάς» 


Μ 6 "Διαφοροποίηση των 
γεωργικών δραστηριο¬ 
τήτων και των δραστηριοτήτων 
που σχετίζονται με τη γεωργία, 
για να παρασχεθεί η δυνατότητα 
δημιουργίας πολλαπλών δραστη¬ 
ριοτήτων ή απόκτησης εναλλα¬ 
κτικών εισοδημάτων" 

Μ 8 "Ανάπτυξη και βελτίωση της 
υποδομής που σχετίζεται με 
την ανάπτυξη της γεωργίας" 

Μ 9 "Ενθάρρυνση των τουριστικών 
και βιοτεχνικών δραστηριοτήτων" 


Οδηγός Εφαρμογής 


Οδηγός Εφαρμογής 


Οδηγός Εφαρμογής 


Μ 12 "Επενδύσεις για τη βελτίωση της Οδηγός Εφαρμογής 
ανταγωνιστικότητας των επιχει¬ 
ρήσεων πρώτης μεταποίησης και 
εμπορίας γεωργικών προϊόντων 

Μ 13 "Επενδύσεις για τη βελτίωση και Οδηγός Εφαρμογής 
τον εξορθολογισμό υλοτόμησης, 
μεταποίησης και εμπορίας των 
δασοκομικών προϊόντων 


Δράση 7.6.1 "Ανάπτυξη αγροτουριστικών δραστηριοτήτων 
για αγρότες" 

Δράση 7.6.2 "Ενίσχυση δραστηριοτήτων οικοτεχνίας - 
χειροτεχνίας” 


Δράση 7.8.3 "Αξιοποίηση ήπιων μορφών ενέργειας" 


Δράση 7.9.1 "Ενίσχυση τουριστικών δραστηριοτήτων" 
Δράση 7.9.2 "Ενίσχυση βιοτεχνικών δραστηριοτήτων" 
Δράση 7.9.3 "Προβολή συγκριτικών πλεονεκτημάτων 
των περιοχών παρέμβασης" 

Δράση 7.12 "Εμπορία κα μεταποίηση γεωργικών προϊόντων” 


Δράση 7.13.1 "Επενδύσεις και επενδυτικά σχέδια από φυσικά 
πρόσωπα (δασεργάτες) μέχρι ποσού 5.900 ευρώ 
Δράση 7.13.2 "Επενδύσεις και επενδυτικά σχέδια από φυσικά 
και νομικά πρόσωπα ποσού άνω των 5.900 ευρώ 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 18 Μαρτίου 2003 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




